A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Javasoljuk a rendeletben az alábbiak korrigálását, hatályon kívül helyezését:
- 1. § (5) bekezdését az alábbiak szerint: „Hivatali munkaidőn kívül anyakönyvi esemény házasságkötés pénteki napon 14 órától 17 18 óráig, szombati napon 10 órától 19 óráig terjedő időszakban engedélyezhető.

- tekintettel arra, hogy az anyakönyvi eljárásról szóló 2010. évi I. törvény 18. § (1) bekezdése kimondja, hogy a települési önkormányzat térítésmentesen biztosítja a házasságkötésre alkalmas hivatali helyiséget, ezért hatályon kívül kell helyezni a rendeletünkben az alábbit: 

„(3) A szolgáltatás igénybevevői által fizetendő díj tartalmazza
a) az 1. § (1) bekezdésben meghatározott helyiség használati díját”


RÉSZLETES INDOKOLÁS

1. §-hoz: „anyakönyvi esemény” pontosítása szükséges „házasságkötésre”. Az igényeket figyelembe véve javasolt a pénteki napon a hivatali munkaidőn kívüli házasságkötés engedélyezése délután 14 órától 18 óráig.

2. §-hoz: tekintettel arra, hogy a hivatali helyiséget a házasságkötéshez ingyenesen kell biztosítanunk, ezért a rendeletünkből hatályon kívül kell helyezni azt a részt, amely szerint a megfizetett díj tartalmazza a hivatali helyiség díját. Nem tartalmazhatja a díj a helyiség díját, hiszen fogalmilag az kizárt.

3. §-hoz: hatályba léptető rendelkezéseket tartalmazza.

